----

----

III Közlemények

Európai Alapítvány az Élet- és Munkakörülmények Javításáért

----

NYÍLT PÁLYÁZATI HIRDETMÉNY: IGAZGATÓ

Hivatkozási szám: EF 04/12

(2004/C 274 A/01)

Az Európai Alapítvány az Élet- és Munkakörülmények Javításáért az Európai Unió dublini székhelyű, az Európai Közösségek Minisztereinek Tanácsa által rendeletileg létrehozott önálló szerv. Az Európai Alapítvány nyílt pályázatot hirdet az

IGAZGATÓI ÁLLÁS betöltésére (nőknek vagy férfiaknak).

Az Alapítvány az esélyegyenlőség elve alapján alkalmazza munkatársait.

A pályázókat kérjük, alaposan tanulmányozzák a pályázati hirdetményt, és csak az alább elérhető hivatalos pályázati űrlapot használják:

AZ ALAPÍTVÁNY

Az Alapítvány az 1975. május 26-i 1365/75/EGK tanácsi rendelettel jött létre.

Célja, hogy az uniós élet- és munkakörülmények, továbbá ipari kapcsolatok területén jelentkező fejleményekkel és trendekkel kapcsolatos ismereteket bővítse és terjessze kutatások, ellenőrző tevékenységek, illetve konferenciák és viták szervezése révén.

Működésével az Alapítvány hozzájárul az e kérdésekről szélesebb körben EU-szinten zajló vitához. Tevékenységeivel az érdekelt feleket és az egyéb jelentős szereplőket célozza meg, köztük az európai uniós intézményeket, hatóságokat, az európai uniós és a nemzeti szociális partnereket, vállalatokat, kutatóintézeteket és egyetemeket.

Az Alapítvány háromoldalú szerv, amelynek igazgatási tanácsában az összes európai uniós tagállam kormánya, munkaadói és munkavállalói szervezetei, illetve az Európai Bizottság képviselteti magát. Székhelye Dublinban van, és jelenlegi költségvetése mintegy 18 millió EUR, jóváhagyott létszáma 188 fő.

KINEVEZÉS

Az igazgatót az Európai Bizottság nevezi ki az igazgatási tanács által összeállított jelöltlista alapján. Az igazgató kinevezése ötéves időszakra szól, és megújítható.

Az igazgató függetlenségéhez nem férhet kétség.

FELADATKÖR

Az igazgató felel a következő feladatok teljesítéséért:

E kötelességeket részletesebben taglalja az Alapítvány létrehozásáról szóló tanácsi rendelet.

KÉPESÍTÉS

A pályázónak meg kell felelnie az alábbi összes követelménynek:

A pályázó lehetőleg feleljen meg a következő követelménynek:

SZOLGÁLATI FELTÉTELEK

Az igazgató az Alapítvány személyi állománya foglalkoztatási feltételeinek megállapításáról szóló rendeletek hatálya alá esik (a Tanács 1860/76/ESZAK, EGK, Euratom rendelete és annak további módosításai). E tekintetben követelmény, hogy az európai uniós tagállami állampolgársággal rendelkezzék a kinevezés idején.

A MUNKAVÉGZÉS HELYE

Dublin, Írország. Az új igazgatónak az Alapítvány irodahelyiségeitől ésszerű távolságon belül kell laknia.

ILLETMÉNY

Az illetmény a közösségi fizetési besoroláson alapul (az Európai Bizottság reformált személyzeti szabályzata szerint A*14-es fokozatig vagy ennek megfelelőjéig). Az illetményt a személyzeti szabályzat előírásainak megfelelően közösségi adó és egyéb levonások terhelik. Az illetmény azonban mentesül a nemzeti adóterhek alól.

Az illetményre a jelenleg 123,3 %-os írországi súlyozási tényezőt fogják alkalmazni.

PÁLYÁZATOK

Az érdeklődőknek a Hivatalos Lap e számában található űrlapot kell használniuk, mely letölthető az Alapítvány honlapjáról: www.eurofound.eu.int. A kitöltött és aláírt űrlapot postázni kell, és csatolni kell hozzá kísérő levelet, önéletrajzot és az igazoló dokumentumok (diplomák, a munkaviszonyokat igazoló dokumentumok vagy az űrlapon tett nyilatkozatokat alátámasztó egyéb iratok) fénymásolatát. Az önéletrajz lehetőleg az európai uniós CV formájával egyezzen, amely letölthető a következő weboldalról: http://www.eurofound.eu.int/about/vacancies/vacancies.htm. Ha a kísérő levél és az önéletrajz nem angol nyelven íródott, csatolni kell angol nyelvű fordításukat. A teljes pályázati anyagot postán, lehetőleg ajánlott küldeményként kell feladni, legkésőbb a postai bélyegzővel tanúsított 2004. december 17-ig a következő címre:

Az elektronikus formában küldött pályázatok nem fogadhatók el.

A fentiekben meghatározott dokumentumok be nem nyújtása a pályázat automatikus elutasítását vonja maga után.

A munkakörre nézve fontos érdemeik összehasonlítása alapján első körben kiválasztott pályázókat meghallgatásra hívják. A sikeres pályázó előreláthatólag 2005. július 1-jével tölti be az állást.

FONTOS INFORMÁCIÓK A PÁLYÁZÓKNAK

----

----